
Despre rugăciunea minţii - Despre post și dumnezeiasca Împărtășanie 
* Despre înfruntarea necazurilor * Despre semnele rătăcirii 


Volumul de faţă reprezintă un neînsemnat prinos de 
cinstire adus Sfântului Daniil Katunakitul (1846-1929), 
starețul, călăuza duhovnicească neamăgită şi unul dintre 
stâlpii renaşterii monahale a Sfântului Munte în secolul 
al XIX-lea, de curând recunoscut şi canonizat de 


Patriarhia Ecumenică (9 martie 2020). 
Virtutea sa — îndeobște harisma înţelepciunii şi a 
discernământului  —, experienţa duhovnicească, 


rugăciunea, smerenia și aplecarea asupra cărţilor i-au 
dat cu îndestulare pricepere spre a recunoaşte uşor 
rătăcirea şi a o îndrepta, a-i vindeca pe cei demonizaţi, 
a-i călăuzi pe monahii căzuţi în ispite, fie de-a dreapta, 
fie de-a stânga, ca neobosit, prin cuvântul viu sau 
epistolar, să aducă mângâiere celor în necazuri, dureri, 
dezamăgiri şi deznădejde. 





ANUNTURI 


* Daruri mari de la Sf. Varvara 


În seara prăznuirii Sf. Mari Mc.Varvara şi a Sf. Ioan 
Damaschin, un nor de sfinți a binevoit să vină la 
Bisericuţă. Este vorba de 64 de Sfinte Moaşte, cumpărate 
de câţiva preoţi de la cei care, din păcate, nu mai înţeleg 
că, mai ales acum, avem mare nevoie de ajutorul sfinţilor. 
Biserica Catolică a ajuns să-şi vândă moaştele (certificate 
cu acte în regulă) deţinute sute de ani, iar noi, săracii 
Europei, dorim cu mare dor să le avem. Şi Dumnezeu 
rânduie să vină sfinţii la noi... 





* Colindători de Ziua naţională 


Un grup de 12 tineri din biserică, însoţiţi de fraţi mai mari, 
au dorit să sărbătorească Ziua naţională prin cântec. Şi 
pentru că Alba Iulia este azi o ţintă imposibilă, au poposit 
la Timişoara, pe urmele martirilor din 1989. S-au închinat 
şi au colindat ori au cântat cântece patriotice la Catedrala 
Mitropolitană, la Catedrala veche şi în Piaţa Operei, 
bucuroşi că şi-au petrecut ziua împreună. 





« Dumnezeu să te aşeze cu drepţii, soră Floarea! 


Săptămâna aceasta s-au împlinit 40 de zile de la 
adormirea surorii noastre Floarea (mama  Floricăi 
Melniczki). Slujba parastasului ne-a adus mai mult în 
inimă, prin rugăciuni, pe una dintre cele mai în vârstă 
surori de la noi. Am fost îndemnați să o pomenim cât de 
des în rugăciuni pe cea care a fost un om de rugăciune. 


STIRI 

+ Arhiepiscopul Ieronim al Greciei a fost externat 
din spital 

Conducătorul Bisericii Greciei fusese internat în 19 
noiembrie, ca urmare a infecţiei cu noul coronavirus. În 
declaraţia de după externare, Preafericirea Sa a spus că se 
roagă pentru toţi oamenii, fără excepţie, şi că vom depăşi 
pandemia cu ajutorul lui Dumnezeu şi al ştiinţei. El a 
mulţumit tuturor medicilor care depun eforturi constante 
pentru a salva multe vieţi şi tuturor celor care s-au rugat 
pentru sănătatea sa. Arhiepiscopul a dezvăluit că lupta cu 
boala fost înfricoşătoare şi i-a provocat multă durere. Cu 
toate acestea, a spus el, s-a pregătit pentru orice rezultat 
lăsându-se în voia lui Dumnezeu. Basilica.ro 

+« Monahia Spiridona de la Mănăstirea „Sfânta 
Ana” din Orşova a trecut la Domnul la vârsta de 
100 de ani, în ziua prăznuirii Sf. Apostol Andrei 
Maica Spiridona s-a născut în data de 3 august 1920, în 
localitatea Vidra-Câmpeni, judeţul Alba, din părinţi 
credincioși şi cu frică de Dumnezeu. A locuit o perioadă 
îndelungată în Alba-lulia, unde a îngrijit copii şi bătrâni. 
În 1991, ascultând chemarea Mântuitorului Hristos, a 
intrat în obştea de la Mănăstirea „Sfânta Ana”, fiind 
închinoviată cu numele de Spiridona. Maicile de la Orşova 
rămân cu amintirea zâmbetului ei deosebit. Spun că era 
foarte muncitoare şi avea o bunătate aparie. Dumnezeu să 
o odihnească cu drepţii în Impărăţia Sa! Basilica.ro 


Aşteptăm întrebările, sugestiile şi eventualele colaborări 
pe adresa revista.maximina(e gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 











- Foaie ortodoxă pentru suflet 


SFÂNTUL IERARH NICOLAE 


„Inima lui era o mare în care se revărsau toate 
lacrimile şi durerile pământului” 


Cuvânt rostit de Părintele Arsenie Boca în 
1949 

Sfântul Ierarh Nicolae e unul dintre cei mai populari sfinţi 
ai creştinismului. Nu e nici Sf. loan Gură de Aur, a cărui 
Liturghie se săvârşeşte mereu. De ce? Ne-ar putea explica 
cele două calităţi ale marelui ierarh: dragostea de popor 
— până la sacrificiu şi dragostea de lisus - dragostea de 
Adevăr. 


Deci „mila şi adevărul”, pe care le-a trăit ca ierarh, l-au 
făcut mare înaintea lui Dumnezeu, iar Dumnezeu l-a făcut 
mare înaintea oamenilor. 


Constantin cel Mare l-a găsit pe Sfântul Nicolae în 
temniţă. Prin edictul Împăratului de recunoaştere 
a creştinismului ca religie de stat, la anul 313, Sf. Nicolae, 
dimpreună cu toţi creştinii de prin temniţele imperiului 
roman, sunt puşi în libertate. 


La 325, când Împăratul Constantin a convocat primul 
sobor ecumenic a toată creştinătatea, printre cei 318 Sfinţi 
Părinţi ai lumii şi ierarhi era şi ierarhul Nicolae. Soborul 
s-a convocat pentru a stăvili marea erezie a arianismului, 
care tăgăduia divinitatea lui Iisus. 


Atunci s-a cunoscut râvna Sfântului Nicolae pentru 
Adevăr, care a şi trecut măsura. Căci Sfântul Nicolae l-a 
pălmuit pe ereticul Arie pentru hulirea lui: că lisus n-ar fi 
Fiul lui Dumnezeu, ci numai o făptură a lui Dumnezeu. 
Hulirea vrednică era de bătaie, căci Arie săpa la temelia 
creştinismului: ataca dumnezeirea Întemeietorului său. 

Ori creştinismul stă sau cade cu dumnezeirea sau 
nedumnezeirea Întemeietorului său. Deci Sfinţii Părinţi, 
amărându-se pentru palma pe care a dat-o Sfântul 
Nicolae lui Arie, i-au luat omoforul arhieriei. S-a arătat 
însă Maica Domnului unuia dintre îmbunătăţiţii Părinţi şi 
le-a poruncit să-i dea omoforul înapoi, că plăcută a fost 
Domnului râvna Sfântului Nicolae. De atunci pe icoana 
Sfântului Nicolae e zugrăvită Maica Domnului şi Domnul 
Hristos, dându-i omoforul arhieriei înapoi. 


Iată râvnă pentru Adevăr, cum n-au mai avut-o Părinţii 
Bisericii. Dar tot râvnă pentru adevăr se pot socoti şi 
intervenţiile energice, până la răfuială şi până la 
împăratul, când, în două rânduri erau să fie osândiţi la 
moarte nişte nevinovaţi. Sfântul Nicolae i-a scăpat de 
moarte. lată râvnă pentru dreptatea omului. Așa ceva nu 
poate face decât omul hotărât să le ia locul. Dar aceştia 
sunt sfinţii: „păstorii cei buni, care-şi pun sufletul pentru 


» 

Dar Sfântul Nicolae nu s-a ocupat numai de grijile 
duhovniceşti ale turmei sale. El n-a văzut omul împărțit, 
ca să se mulţumească a se griji numai de o parte a omului. 
EI a luat omul ca întreg. Aşa, odată, fiind mare secetă, a 
alergat și a aprovizionat cetatea sa cu grâu, scăpând 
oamenii de foamete. 


De trei ori a scăpat de mizerie şi păcat pe un tată văduv cu 
trei fete, aruncându-le bani pe ascuns, şi aşa le-a căsătorit 
iubitorul de oameni cu cinste. Şi i s-ar mai putea pomeni 
din fapte; dar ne oprim aici. 


Poate că şi aci stă o taină a sfinţeniei lui: în capacitatea 
lui de a aduna suferinţa. Suferinţa pe care o aduna de 
la toţi îi făcea iubirea și mai strălucitoare: - şi acestea 
laolaltă ard ca o făclie viaţa sfântului - , care apoi mai 
multă suferinţă atrage, sporind focul iubirii sale de 
oameni. Suferinţa şi iubirea se cresc în progresie una pe 
alta, în sfinţi. Aşa se face că inima lui era o mare în 
care se revărsau toate lacrimile şi durerile 
pământului și găseau alinare. Cred că aceasta e o 
taină a „luminătorilor lumii”. 


De altfel toate minunile pe care le-a făcut Dumnezeu 
oamenilor, după mutarea sfântului, nu au altă explicaţie, 
decât că sunt un răspuns pe care li-l dă Dumnezeu, pentru 
iubirea lor de marele ierarh. Căci Dumnezeu e făcătorul 
de minuni întru sfinţii Săi, indiferent dacă sunt în lumea 
aceasta sau s-au mutat în cealaltă. 


Dar marea minune — şi din ce în ce mai rară între 
oameni — e tocmai această lumină a inimii, căreia 


Dumnezeu nu-i pune hotar mormântul.De aceea 
Dumnezeu o laudă cu fapte mai presus de fire, cinstind cu 
ele pomenirea iubiţilor Săi: iubitori de oameni, sfinţii. 


Dumnezeu o laudă cu faptele mai presus de fire! Să o 
lăudăm şi noi... măcar cu vorba! 





EVANGHELIA SĂPTĂMÂNII 


Luca XIII, 10-17 (Tămăduirea femeii gârbove) 


Cu stilul său plastic, părintele Nicolae Steinhardt 
spune câteva cuvinte despre această pericopă: 


„De ce nu am săvârşi binele acum şi aici, cât de urgent? 
Fără de amânare, de răgaz, de îndoială, fulgerător. Așa 
lucrează mereu Iisus Hristos, grăbit când e vorba de 
a milui: ţie îţi zic, scoală-te, ridică-te, ia-ţi patul tău şi 
umblă, du-te acasă, eşti vindecată, îndrăzneşte! S-ar zice 
că tremură: de cât Îl doare necazul altuia, de cât nu are 
timp pentru reaşezarea lucrurilor în starea lor normală, 
adică de sănătate şi putere. Domnul este deasupra 
micimilor, invidiei mărunte, pizmei intrate pe furiș în 
suflete, procedurismului, meschinăriei care se lăfăie în 
văzul lumii cu neruşinare. La Domnul totul este numai 
simplicitate, bunătate, compătimire şi urgenţă în biruirea 
răului, a bolilor, a neputinţelor, a suferinţei. El este 
Domnul puterii, Domnul biruinţelor, Domnul milostivirii 
neobosite şi al înlăturării piedicilor scornite de anumite 
minţi în calea libertăţii.” 





APOSTOLUL SĂPTĂMÂNII 


Efeseni, VI, 10-17 


În sfârşit, fratilor, întăriți-vă în Domnul şi întru puterea 
tăriei Lui. Imbrăcaţi-vă cu toate armele lui Dumnezeu, 
ca să puteţi sta împotriva uneltirilor diavolului. Căci 
lupta noastră nu este împotriva trupului şi a sângelui, ci 
împotriva  începătoriilor, împotriva  stăpâniilor, 
împotriva stăpânitorilor întunericului acestui veac, 
împotriva duhurilor răutăţii, care sunt în văzduh. Pentru 
aceea, luaţi toate armele lui Dumnezeu, ca să puteți sta 


împotrivă în ziua cea rea, şi, toate biruindu-le, să 
rămâneți în picioare. Staţi deci tari, având mylocul 
vostru încins cu adevărul şi îmbrăcându-vă cu platoşa 
dreptății, şi încălţaţi picioarele voastre, gata fiind pentru 
Evanghelia păcii. In toate luaţi pavăza credinţei, cu care 
veți putea să stingeți toate săgețile cele arzătoare ale 
vicleanului. Luaţi şi coiful mântuirii şi sabia Duhului, 
care este cuvântul lui Dumnezeu. 


Sf. Simeon de la Muntele Minunat ne dezvăluie din 
cele ale luptei duhovniceşti: 


Noi, având împreună cu Daniel tăria harului lucrător, 
păziţi de puterea lui Emanuil, prin toate armele cele 
nematerialnice, încingându-ne platoşa dreptăţii şi sabia 
duhului, credem cuvântului lui Dumnezeu. Precum acela 
oarecând a omorât balaurul şi a sfărâmat pe Bel, la fel şi 
noi să-l doborâm pe diavolul şi pe cei dimpreună cu el, 
care-şi şerpuieşte împotriva noastră coada lui răsucită. 
Dumnezeu a făcut în aşa fel încât să nu ne ascundă nouă 
lucrătura lor, arătându-ne de trei şi de patru ori natura 
fărădelegii şi a păcatului, care şi-a vărsat duhoarea, 
având nesfârşită rana. Datu-mi-s-au ochi să văd patimile 
răutăţii celei ce se înalţă de la ea. Şi nici aşa nu am înţeles 
sfârşitul ei. Dar şi aceea sufla duhoare. Pentru aceea am 
fugit de ea. Şi, iată, era curvia. A strâmtorat sufletul meu 
duhoarea acestora două, curvia şi răutatea, zic. Şi am 
căutat să fug de ele şi iată, nu era loc, fiindcă tot pământul 
era plin de duhoarea lor. Şi au strigat către mine cu glas 
mare: „O, copile, pentru ce fugi de noi? Căci frumuseţile 
noastre sunt dorite foarte oamenilor. Însă Dumnezeu 
pentru faptul că Il iubeşti sincer, ţi-a arătat necinstea 
noastră şi duhoarea pe care, suflând, o vărsăm peste toţi”. 
Când însă m-am înfricoşat de acestea, a venit un 
sfânt din cer şi izbăvindu-mă, m-a întărit şi au 
dispărut acelea de la faţa mea şi nu s-au mai arătat deloc. 
Şi s-a depărtat duhoarea lor de la mine. 





SFINŢII SĂPTĂMÂNII 


SFÂNTUL CUVIOS PATAPIE- 
UNUL DIN SFINŢII CARE S-AU ARĂTAT ÎN 
VREMURILE DIN URMĂ 
(8 decembrie) 


Sfântul Cuvios Patapie a trăit în secolul al VII-lea, 
născându-se în cetatea egipteană Tebaida, fiind crescut de 
mic în dreapta credinţă. Și sporind cu vârsta, şi-a lăsat 
casa, familia şi prietenii şi s-a făcut monah. 


Nevoindu-se mulţi ani în pustia Egiptului, a devenit 
cunoscut multora. Şi venind mulţi oameni la dânsul, a 
lăsat Egiptul și a mers la Constantinopol, fugind de slava 
deşartă. Şi făcându-şi o colibă aproape de Vlaherna, s-a 
închis în ea şi petrecea acolo neştiut de nimeni, afară 
numai de Dumnezeu. 'Trăindu-şi viaţa în sfinţenie, a fost 
învrednicit de Dumnezeu de darul tămăduirilor, căci 
Dumnezeu preaslăveşte pe cei ce-L preaslăvesc pe EI. 


Multe sunt minunile săvârşite de Cuviosul Patapie. Căci 
un tânăr orb din naştere, venind la Sfântul şi cerându-i cu 


PĂRINTIII NE ÎNDEAMNĂ 


Arhimandritul Zaharia de la Essex 


Cuvânt de mângâiere la vreme de pandemie 
(17 martie 2020) (1) 

Mulţi oameni sunt confuzi şi alţii se panichează din 
pricina amenințării epidemiei de Coronavirus care a 
cuprins toată lumea. Eu însă cred că n-artrebui să fim aşa, 
pentru că orice face Dumnezeu cu noi, o face din 
dragoste. 


Dumnezeul creştinilor este un Dumnezeu bun, un 
Dumnezeu al milei și al iubirii de oameni, Care iubeşte 
lumea. Dumnezeu ne-a creat din bunătate, ca să ne 
împărtăşească viaţa Sa, ba chiar şi slava Sa. Când am căzut 
în păcat, tot din bunătate a îngăduit morţii să pătrundă în 
viaţa noastră, ca să nu ajungem nemuritori în răutate, ci 
să căutăm o cale de mântuire. Deși am căzut, nicicând 
Dumnezeu n-a încetat să Se îngrijească de noi, nu doar cu 
bunurile materiale necesare pentru dăinuirea neamului 
nostru [omenesc], ci a trimis proroci şi drepţi să-l 
pregătească calea, ca să poată veni și dezlega tragedia 
noastră, şi să poată aduce mântuirea cea veşnică prin 
Cruce şi prin Învierea negrăitei Sale iubiri. A venit şi a luat 
asupra Sa blestemul păcatului, şi ne-a arătat până la 
sfârşit dragostea Sa: „Iubind pe ai Săi cei din lume, până 
la sfârşit i-a iubit” . 'Lot ce a făcut Dumnezeu când ne-a 
creat, când a asigurat cele necesare pentru dăinuirea 
lumii, când Şi-a pregătit calea pentru a veni pe pământ, 
când Însuşi a venit, în persoană, şi ne-a lucrat mântuirea 
în chip aşa de minunat — pe toate acestea le-a făcut din 
bunătate. Și bunătatea Sa este nemărginită. Ne 
mântuieşte şi este atât de îndelung-răbdător cu noi, 
aşteptând până ce venim la cunoașterea adevărului şi 
aducem pocăință adevărată, ca să putem fi cu EI pe vecie. 
Așa, în fiecare etapă a relaţiei Sale cu omul, Dumnezeul 
nostru ne arată doar bunătate şi milă, care „mai bună este 
decât viaţa” ; bunătatea este Firea Sa, şi pe toate le face 
spre folosul şi mântuirea omului. 


Prin urmare, când iarăşi va să vină ca să judece lumea, o 
va judeca un alt Dumnezeu? Nu va fi acelaşi Dumnezeu, 
Dumnezeul milei și iubirii de oameni, Care iubeşte 
omenirea? Să nu ne îndoim că ne vom înfățișa înaintea a 
nimeni altcuiva decât a Dumnezeului Care ne-a făcut şi 
ne-a mântuit. Şi iarăşi, cu aceeaşi milă şi dragoste ne va 


judeca. De aceea, să nu ne panicăm, nici să ne clătinăm [în 
credinţă ], căci acelaşi Dumnezeu ne va întâmpina în 
viaţa cealaltă şi ne va judeca cu aceeaşi bunătate 
şi îndurare. Unii se tem că le-a sosit ceasul sfârşitului. 
Epidemia aceasta a Coronavirusului are şi o parte bună, 
pentru că avem câteva săptămâni din clipa în care ne va 
lovi până la sfârşitul nostru. Putem închina, aşadar, acest 
timp _ pregătirii pentru întâlnirea cu Dumnezeu, ca 
mutarea noastră să nu fie pe neaşteptate şi pe nepregătite, 
ci după ce ne-am cercetat întreaga viaţă la fiecare şedere 
în rugăciune înaintea lui Dumnezeu, uneori mulţumind 
până la sfârşit pentru tot ce-a făcut Dumnezeu pentru noi, 
alteori cu pocăință, cerând iertarea fărădelegilor noastre. 
Nimic nu ne poate vătăma când avem un astfel de 
Dumnezeu, Care îngăduie toate din bunătatea Sa. Trebuie 
doar să continuăm să fim mulţumitori până la sfârşit şi să 
facem smerita rugăciune de pocăință pentru iertarea 
păcatelor noastre. 


În ce mă priveşte, epidemia aceasta mă ajută. Tânjeam 
să regăsesc rugăciunea pe care am avut-o înainte, 
cu care pot să-mi cercetez întreaga viaţă, de la naştere 
până acum, mulţumind lui Dumnezeu pentru toate 
binefacerile Sale „cele întru știință şi cele întru neştiinţă”; 
și, totodată, cu care pot să-mi cercetez întreaga viaţă 
pocăindu-mă pentru toate păcatele şi fărădelegile mele. 
Ce minunat să-ţi poţi cerceta viaţa în rugăciune, să le pui 
pe toate înaintea lui Dumnezeu stăruind în rugăciune! 
Simți atunci că viaţa ți se răscumpără. De aceea, situația 
de acum cu adevărat mă ajută. Nu mă panichez, ci „mă 
voi îngriji pentru păcatul meu” . 


Trebuie să vedem bunătatea lui Dumnezeu în tot ce se 
petrece acum. Sfinţii Părinţi au văzut iubirea Sa de 
oameni. O molimă asemănătoare a avut loc în veacul al 
patrulea, în pustia Egiptului, secerând mai bine de o 
treime dintre monahi, iar Părinţii ziceau cu mare însuflare 
că „Dumnezeu seceră sufletele sfinţilor pentru 
Împărăţia Sa”, și nu se clătinau [în credinţă]. Domnul 
Insuşi vorbeşte în Evanghelie despre zilele din urmă, 
despre încercările și necazurile prin care va trece lumea 
înainte de a Doua Sa Venire. Nu discernem însă în 
cuvintele Sale nici tristețe morbidă, nici disperare. 
Domnul, Care S-a rugat în grădina Ghethsimaniului cu 
sudoare de sânge pentru mântuirea întregii lumi, spune 
că atunci când vom vedea grozăviile ce vor premerge cea 
de-a Doua Venire a Sa, să ne ridicăm însufleţiţi capetele, 
pentru că răscumpărarea noastră se apropie . Unii îmi 
spun: „Dumnezeu să-Şi întindă mâna Sa cea ajutătoare!” 
— dar tocmai aceasta este mâna lui Dumnezeu! El doreşte 
și lucrează mântuirea noastră „în multe rânduri şi în 
multe chipuri” : „Tatăl Meu până acum lucrează; şi Eu 
lucrez” . 


Virusul acesta poate fi un mijloc pe care Dumnezeu 
să-l folosească pentru ca mulţi să-şi vină în fire şi 
la pocăință, și pentru a secera multe suflete pregătite de 
Împărăţia Sa cea veşnică. De aceea, pentru cei ce se 
predau şi se încredinţează dumnezeieştii purtări de grijă, 
toate vor contribui la binele lor: „Celor ce iubesc pe 
Dumnezeu toate li se lucrează spre bine” . 


Va urma 

În 1921 s-a născut odrasla mult aşteptată a lui Ion Pillat şi 
strănepotul după mamă al lui lon Brătianu, cel care a 
schimbat, alături de regele Carol I, drumul României din 
a doua jumătate a sec. al XIX-lea. Dinu, cum îi vor spune 
toţi lui Constantin Pillat, a crescut între moşiile de la ţară 
și vila de la Balcic, între elitele intelectuale ale 
Bucureştilor, dar mereu trecând pragul bisericii. 


Urmează anii tinereţii (după 1945), de fapt ani de frângere 
intelectuală, când este scos de la catedra universitară. 
Boierul, intelectualul rafinat este silit să lucreze la o 
cooperativă meșteșugărească pentru a-şi întreţine soţia şi 
fetiţa. Apoi îl regăsim - sfios, îndurerat şi totuşi demn - 
prin oboarele Bucureştiului, vânzând câte un tablou sau 
câte un raft de cărţi din valoroasa lui bibliotecă, pentru a 
cumpăra strictul necesar supravieţuirii. 


Anul 1959 îi aduce — firesc, cum au comentat prietenii — 
arestarea. E cap de listă, alături de Constantin Noica, în 
lotul intelectualilor „Noica-Pillat”. „Vina” lui Dinu Pillat? 
Că a iubit adevărul, credinţa, cultura adevărată, că a 
îndrăznit să scrie liber un roman despre viaţa interbelică 
a României. E condamnat la 15 ani de temniţă grea pentru 
„trădare de patrie”, de un regim care a spus albului negru. 


Jilava, Gherla... torturi, bătăi, lipsuri, tuberculoza, 
foamea, frigul... Aşa a curs viaţa sa timp de 5 ani, mereu 
cu gândul plin de dor de necuprins, cum avea să 
mărturisească, pentru soţia şi fetiţa lui, Monica. 


Ioan Ianolide l-a cunoscut în închisoare şi a lăsat o scurtă, 
dar revelatoare mărturie despre Dinu Pillat: 


„În temniţă s-a remarcat prin nobleţe, prin intensă 
strădanie duhovnicească şi prin cultura sa aleasă. A fost 
capabil de acte de sacrificiu pentru a salva viaţa unora 
mai bolnavi ca el. Postea şi se ruga intens. Ajunsese 
la înalte trăiri duhovniceşti. Purta pe chip o lumină din 
interior.” 

Cum a rezistat? Din ceea tatăl său îi mărturisise, fiica sa, 
Monica, va descoperi taina după ani şi ani: 


„Credeam că mă voi prăbuşi mental... dar într-o seară... 
fusesem adus în temniță după vreo 10 ore de 
interogatorii... pe când zăceam într-un colț, ca o boccea 
de boarfe sfâşiate, am desluşit pe gratiile ușii 
Crucea cu trupul cenuşiu al lui Iisus. Atunci am 
înțeles că suferința era un drum de apropiere... şi nu m- 
am mai temut de nimeni. Nicio durere, nicio umilință nu 
mi-au mai fost de neîndurat.” 


Dinu Pillat îl va susține mereu pe Nicolae Steinhardt în 
drumul său de descoperire şi convertire la Ortodoxie. 


Apoi, pe aceeași lungime de undă cu evreul încreştinat, își 
va dori din tot sufletul retragerea la o mănăstire. Însă 
familia care îl aşteptase cu credinţă acasă l-a făcut să 
renunţe la dorinţa sa. 


Ceea ce a rămas însă a fost rugăciunea. Ea a însoţit anii de 
după temniţă, puţinii ani pe care i-a mai trăit apoi. Însăși 
eliberarea sa din închisoare a început sub semnul 
rugăciunii, căci, când s-a întors acasă, mărturisea că: „am 
căzut în genunchi la icoana Maicii Domnului şi am 
mulțumit pentru toate, pentru toate!”. 


Apoi are loc întâlnirea cu călăul său din temniţă, cu cel 
care l-a chinuit cu sălbăticie ore și zile întregi, fără oprire, 
așteptând ca „banditul” să clacheze. S-au întâlnit pe 
stradă, iar Dinu Pillat are puterea dumnezeiască să se uite 
în ochii aceluia şi să-i spună din toată inima: „e iert”. 


Cum să poţi spune aceste vorbe? Aici se ascunde altă taină 
a lui Dinu Pillat. Tot fiica sa ne îngăduie să fim părtaşi. 
Iată câteva cuvinte despre felul în care tatăl său şi-a trăit 
anii de după ieşirea din închisoare: 


„Atunci când se ruga, acasă, seara, vreme de un ceas, 
tata nu rămânea îngenunchiat în fața unei icoane 
anume, nici nu stătea recules, într-o stare meditativă de 
spirit. Străbătea cu paşi neliniştiți odăile, cu fața 
întunecată de încrâncenare, cu o încruntare teribilă a 
sprâncenelor sale negre, stufoase. Privindu-i cu înfiorare 
chipul atât de chinuit în acele clipe, aş fi vrut să-l întreb 
de ce i se crispa astfel obrazul, atunci când vorbea cu 
Dumnezeu. Nu am îndrăznit să o fac niciodată, ca să nu- 
1 tulbur şi mai tare sufletul. 


Într-o scrisoare pe care mi-a trimis-o de la Văratec, în 
vara anului 1972, tata îmi spunea că atunci când vrajba 
şi opacitatea îi împing pe oameni să-şi arunce vorbe 
grele, să-şi facă rău unii altora şi să rupă toate căile de 
comunicare între ei, numai prin rugăciune se poate 
recupera ce pare iremediabil pierdut sau distrus. 


Am descoperit în timp, mergând pe firul amintirilor, că 
tata se ruga în fiecare seară nu numai pentru familia şi 
prietenii săi, ci şi pentru cei care îl bătuseră până la 
desfigurare în închisoare, pentru cei care îl prigoniseră, 
pentru cei care îl duşmăneau. Când mama l-a întrebat 
odată cum putea să-l ceară îndurare lui Dumnezeu 
pentru aceia, tata i-a răspuns că pentru ei nu se ruga 
nimeni şi de aceea nu se puteau mântui.” 


Oare câte din aceste rugăciuni vor fi fost făcute şi pentru 
noi, cei de azi, pentru care Dinu Pillat dorea să gustăm din 
roadele durerilor şi suferințelor sale, trăind credinţa așa 
cum i se dăruise lui să o trăiască? 


Așadar, cum am mai putea uita uşor un asemenea om al 
rugăciunii, al demnităţii, al smereniei? Constantin 
mărturisitorul... 


„A fost un nobil, un om capabil de a ieşi din sine, înzestrat 
din belşug cu minunata capacitate de a admira şi de a-i 
vedea pe oameni mai buni decât sunt... Și câtă discreție, 
câtă delicateţe şi detaşare, câtă neîncetată propensiune 
spre iertare, înțelegere, reţinere numai a părților bune 
din caracterul unui ins... Să nu-l uităm. Să nu-l 
uitaţi. Să nu uităm.” (Nicolae Steinhardt) 

stăruinţă să-l vindece, a dobândit tămăduirea. Tot aşa şi 
un bărbat bolnav de hidropică, a fost vindecat cu 
rugăciunile Cuviosului, iar pe o femeie a tămăduit-o de 
cancer. De asemenea mulţi îndrăciţi au aflat izbăvirea, 
alergând la Sfântul Patapie. 


Acestea și multe alte minuni făcând Cuviosul, a sosit la 
fericitul său sfârşit. Şi trecând la Domnul în vârstă de 83 
de ani, a fost înmormântat în Biserica Sfântului loan 
Botezătorul din Constantinopol. lar în vremea cuceririi 
Constantinopolului de către turci (1453), moaştele 
sfântului au fost mutate într-o peşteră săpată în stâncă, 
din apropierea Corintului, şi ascunse în spatele unui zid în 
partea de apus a peşterii. Dar în anul 1904, preotul slujitor 
la paraclisul din peşteră, voind să facă unele modificări la 
paraclis, l-a visat pe Sfântul Patapie zicându-i: 


-Fii atent când o să spargi peretele, că eu mă aflu de 
cealaltă parte. Sunt Sfântul Patapie Egipteanul. 


În ziua următoare, a fost 
descoperit trupul neputrezit 
al Sfântului, răspândind 
bună mireasmă. La piept 
avea o cruce mare de lemn, 
iar moaştele erau acoperite 
cu nişte frunze mari, încă 
verzi, de parcă ar fi fost abia 
culese. Un sul de pergament 
pe care era scris numele 
sfântului era aşezat alături de 
sfintele moaşte. 


După descoperirea moaştelor sale, Sfântul s-a arătat mai 
multor oameni în vis sau în vedenie, cerându-le să-l 
viziteze la „casa sa din Loutraki”. 


În anul 1952, pe locul peşterii a fost redeschisă vechea 
mănăstire, potrivit dorinţei Cuviosului, iar cinstitele sale 
moaşte au fost aşezate în raclă, în partea din spate a 
peşerii. 


Iniţial, Mitropolitul Corintului s-a lăsat influenţat de 
oameni rău-voitori din Loutraki, şi s-a arătat potrivnic 
părintelui Nectarie care începuse să clădească mănăstirea. 
Peste puţin timp, s-a întâmplat ca mitropolitul să se 
îmbolnăvească şi a fost internat la un spital din Atena. 
Atunci, părintele Nectarie a mers ca să-l viziteze pe 
mitropolit şi să-i ureze însănătoşire grabnică. Imediat ce 
a intrat în camera unde se găsea mitropolitul, acela, plin 
de emoție i-a spus: „Sfântul Patapie mi-a apărut în vis şi 
mi-a spus că doreşte să se ridice mănăstire! Iar noi nu 
putem să facem altfel dacă aceasta este dorinţa sfântului.” 
Și, imediat, mitropolitul a dat poruncă să se dea cheile 
peşterii părintelui Nectarie, și, nici un alt preot să nu mai 
slujească acolo fără binecuvântarea mitropolitului. 


Sfântul este mereu grabnic ajutător tuturor celor ce îi cer 
ajutorul. Cândva, Cuviosul Patapie s-a arătat în vis unui 
om şi i-a cerut un bidon mare de untdelemn de măsline. 
„Părinţele, unde doreşti să duc untdelemnul acesta?”, a 
întrebat omul. Sfântul i-a dat adresa mănăstirii, iar apoi 
s-a făcut nevăzut. Omul a umplut un bidon cu ulei şi l-a 
dus la Loutrâki, lăsându-l la poarta mănăstirii. 


Iată şi o minune recentă făcută de acest minunat sfânt: 


Un grec plecat la muncă în Germania s-a căsătorit cu o 
nemţoaică „catolică”, fără ca ea să se fi botezat înainte cu 
Botezul Ortodox. Au făcut, desigur, nunta într-o biserică 
ortodoxă şi cei doi copii ai lor i-au botezat cu Botezul 
ortodox, dar soţia a rămas „catolică”, chiar dacă mergeau 
la slujbe în bisericile ortodoxe. 


Într-o vară s-au întors în Grecia pentru a petrece vacanţa. 
Au ales ca loc de concediu- Loutraki şi acolo s-au dus într- 
o zi la Mănăstirea Cuviosului Patapie, ca să se închine. 
Primul a intrat soţul, care s-a şi închinat Sfintelor Moaşte. 
Dar, în timp ce intra şi soţia „catolică” şi se apropia să se 
închine, a căzut jos leşinată. Soţul a prins-o imediat în 
braţe şi, cu ajutorul altor închinători, a scos-o afară şi a 
ajutat-o să-şi revină. După ce şi-a revenit, au întrebat-o ce 
i s-a întâmplat de a leşinat. Şi ea a răspuns cu uimire: 

— Nu ați văzut, nu ați auzit? Sfântul m-a împins şi mi-a 
zis: Cum tu, o eretică, te apropii de mine?. 
Şi din acel moment, ea singură a cerut să se boteze 


ortodoxă, după cum s-a şi botezat în urma catehizării ei în 
propria parohie. 


Să avem rugăciunile Sfântului Patapie! 


I.G. 





CUVÂNT DE LA PATERIC 


Avva Spiridon este prea blândul ierarh al Trimitundei 
(12 decembrie). Atâta cuvioşie avea păstorul acesta, încât 
s-a învrednicit el și păstor de oameni să se facă. Iar pentru 
netrufia cea multă, aproape de episcopie păştea şi oile. Iar 
la miezul nopţii venind tâlharii la stâna oilor pe furiș, se 
sileau să fure din oi. lar Dumnezeu, Cel ce păzeşte pe 
păstor, şi pe oi le păzea. Căci tâlharii, de putere nevăzută 
fiind ţinuţi, lângă stână erau legaţi. Deci s-au revărsat 
zorile şi păstorul a venit la oi. Iar după ce i-a găsit cu 
mâinile legate înapoi, a cunoscut ceea ce s-a făcut; şi 
rugându-se lui Dumnezeu, i-a dezlegat pe tâlhari. Şi după 
ce mult i-a sfătuit și i-a învăţat, ca să se silească să trăiască 
mai bine din osteneli drepte, iar nu din strâmbătate, 
dăruindu-le un berbec, i-a slobozit. Şi glumind le-a zis: Ca 
să nu vă arătaţi că în zadar aţi privegheat. 


XXX 


DIN ÎNVĂȚĂTURA PĂRINTELUI ARSENIE 


Dacă radiaţiile medicale produc diferite stricăciuni în 
structura noastră celulară, printre care și sterilitatea — un 
fel de mutații mortale în structura noastră genetică -, 
atunci e de la sine înţeles că razele, puterea Duhului Sfânt, 
puterea supremă dătătoare de viaţă, produce mutații 
dătătoare de nou echilibru genetic, care favorizează 
ne-pătimirea ca echilibru al firii. Acum înţelegem 
posibilitatea convertirii Mariei Egipteanca şi, peste tot, 
mecanismul convertirii, plecând de la nivel de 
conştiinţă până la nivel genetic. Convertirea aceasta 
însemnează: readucerea energiilor firii la rostul cu care au 
fost create, rostul de dinainte de cădere. 


CURS DE SUPRAVIEȚUIRE ORTODOXĂ 





alcătuit de fericitul întru pomenire 
părintele nostru SERAFIM ROSE 


RENAȘTEREA 


În civilizațiile tradiţionale ortodoxe, pe parcursul istoriei, 
evenimentele similare se repetă. De exemplu: invaziile 
barbare, pustiirea mănăstirilor cu acest prilej, înflorirea şi 
decăderea vieţii monastice se succed, apar mereu şi mereu 
sfinţi noi, dar şi diavolul atacă necontenit. Este vorba de 
invazii exterioare. Însă ele nu strică armonia şi echilibrul 
civilizaţiei ortodoxe în sine (a se vedea Bizanțul). Același 
lucru s-a întâmplat şi în Occident până la schisma din 


1054. 


În Răsărit nimic nu poate fi numit „nou”, deoarece odată 
cu primirea credinţei creştine şi cu venirea lui Hristos, 
Care a întemeiat Biserica, nu mai este nimic nou. 
Aceasta este pregătirea pentru sfârşitul lumii. Oamenii 
pătrunși de principiile tradiţiei ortodoxe nu aşteaptă 
nimic nou de la lumea de aici. 


Însă am văzut că, din timpul Evului Mediu, în Occident 
intră în religie romanţarea, iar lumea aşteaptă mereu să 
apară ceva nou. Ei consideră că religia creştină are nevoie 
de îmbunătăţiri. Apar seminţele „noului creştinism”, deşi 
încă nu se vorbește despre aşa ceva. Renaşterea, adică 
perioada dintre anii 1300-1600, accentuează această idee 
de noutate. 


Repet că ţinta acestui curs este de auto-apărare a 
Ortodoxiei, de citire a istoriei moderne dintr-o 
perspectivă ortodoxă, ceea ce nu s-a mai făcut până acum. 
Cărţile de istorie văd Evul Mediu ca pe o perioadă 
întunecată, iar epocile moderne sunt cele care au adus 
lumină, criticându-se totul din perspectiva modernă a 
lumii iluminate de ştiinţă. Există şi voci care spun că 
secolul al XIII-lea este vârful credinţei catolice, 
standardul ei, iar ceea ce a urmat este doar o decădere. 
Însă punctul nostru de vedere este cel ortodox. Şi din 
această perspectivă trebuie să spunem că Renaşterea este 
mult mai puţin importantă decât Evul Mediu. Deşi acum 
apar schimbări spectaculoase, totuşi nimic nu este 
surprinzător din perspectivă ortodoxă, pentru că am văzut 
că Evul Mediu este cel care a plantat seminţele acestor 
schimbări. 


Renaşterea este de fapt re-naşterea Antichității. Este 
vremea aşa-numitului Umanism. Deci ne dăm deja seama 
care este fundamentul acestei perioade. 


Dacă în Evul Mediu, rațiunea devine dominantă, în 
Renaştere, ea se întoarce împotriva religiei, se desprinde 
de aceasta şi îşi formează propriile principii. Ca atare și în 
mod firesc, omul Renaşterii se depărtează de Biserică şi se 
apropie de Grecia și Roma păgâne. Cineva spunea că 
aceasta este răzbunarea Antichității păgâne împotriva 
creştinismului, care a înlocuit venerarea omului cu 
slăvirea adevăratului Dumnezeu. 


Acum este (re)descoperit omul natural. Sinele, individul 
sunt obiectul prioritar al cercetării din această epocă. 


Reapare ideea de faimă, astfel cum nu mai fusese văzută 
din Antichitate. Dacă până acum, cinstirea se cuvenea 
doar sfinţilor și eroilor, de acum faima este căutată cu 
insistenţă. Au parte de ea Dante şi Petrarca. Ambiţia fără 
limite şi setea de măreție sunt dorite, indiferent de 
mijloace şi consecinţe (a se vedea principiile lui 
Machiavelli). 


Pe de altă parte, trebuie să remarcăm creşterea 
superstiţiei. E vremea astrologiei, a vrăjitoriei şi a 
ghicitului. Se pune întrebarea firească — de ce? Pentru că, 
dacă nu există cunoaşterea clară (ca în tradiţia ortodoxă) 
a binelui şi răului, a forţelor întunericului şi a modului în 
care lucrează acestea, atunci se face loc ignoranței și 
superstiţiei. Remarcăm aici că şi în epoca noastră a existat 
o întoarcere puternică spre superstiție. Socialismul şi 
spiritismul au o legătură foarte puternică, despre care 
vom vorbi ulterior. 


Renaşterea este dominată de Reforma protestantă, 
care este doar în aparenţă diferită de Umanism. Rațiunea 
adulată de scolasticism se întoarce acum împotriva sa, 
prin protestanți. Luther deschide porţile subiectivismului 
total în religie. El pune în mâna oamenilor o cheie care va 
fi folosită de atunci și până în ziua de azi: am dreptul să 
cred şi să gândesc diferit şi am dreptul de a fi ascultat. 


Războaiele religioase care au urmat nu sunt importante în 
sine. Ele contează doar pentru faptul că au discreditat 
definitiv religia. 


Principalele caracateristici ale acestei perioade sunt: 


- Ridicarea sinelui la statura de nou dumnezeu. Nu se 
vorbeşte direct despre aceasta, deşi către sfârşitul 
perioadei vor exista oameni care îl numesc pe individ 
dumnezeu. Acesta este înţelesul Umanismului şi 
protestantismului: să ne debarasăm de tradiţia religioasă, 
adică de cea ortodoxă, ca astfel să se poată naşte noul 
dumnezeu. 





- De aici o a doua idee — foarte puternică: dacă individul 
este zeu, atunci lumea întreagă devine zeificată. Aceasta 
rezultă din cuvintele lui Giordano Bruno: dacă materia e 
divină, lumea întreagă este o răsuflare a lui Dumnezeu, iar 


Duhul Sfânt este spiritul lumii. Această îndumnezeire a 
materiei și vedere panteistă asupra lumii se observă în 
picturile lui Boticelli. Lumea este învestită cu o 
semnificaţie pe care, potrivit gândirii ortodoxe, nu o poate 
avea. Căci lumea a fost făcută din nimic şi va pieri, pentru 
a fi refăcută de Dumnezeu. Însă oamenii Renaşterii 
doreau ca această lume să fie veşnică. Şi astfel i-au dat o 
caracteristică divină. Să fim atenţi la acest aspect, care mai 
târziu va avea o mare importanţă. 


- Căutarea unui nou fel de creştinism se reduce acum la 
tot felul de experimente ciudate: frăţia noului spirit, noile 
religii ale celei de-a treia epoci a spiritului, anabaptiştii. 


Pe cât se estompează vechea credinţă, pe atât câştigă teren 
aceste credinţe noi. Iar creştinismul devine tot mai de 
nerecunoscut sub vălurile noilor concepţii. 


- Acum este vremea în care apar candidaţi la rolul de 
antihrist. Oameni ca John de Leyden se prezintă ca fiind 
Hristos venit a doua oară pe pământ. Începe să se 
întărească ideea de teocraţie lumească. 





Renașterea reprezintă întărirea seminţelor plantate în 
Evul Mediu de către Biserica Romei, depărtată de dreapta 
credinţă. Ea pare apropiată încă, dar în interiorul 
Apusului sunt deja seminţele care vor rodi în faptele de 
mai târziu. 





PĂRINTII NE RĂSPUND 





CE DIFERENŢĂ ESTE ÎNTRE O CRUCE ORTODOXĂ ŞI 
UNA CATOLICĂ? ARE VREO IMPORTANŢĂ DACĂ 
AVEM ÎN CASĂ O CRUCE CATOLICĂ? 


Sfânta Cruce şi sfintele icoane fac parte din semnele de 
pomenire ale lui Dumnezeu pe pământ. Ele trebuie să fie 
alcătuite, lucrate, zugrăvite și cinstite, pentru că stau pe 
temelia  întrupării Mântuitorului în lume. Dacă 
Mântuitorul S-a arătat în trup, El poate să fie şi 
reprezentat. Iar chipul desăvârşit în care S-a dăruit nouă 
este prin jertfa Sa pe Cruce, prin vărsarea Sângelui și 
frângerea Trupului. 


Atât icoanele, cât şi Sf. Cruce nu pot fi reprezentate 
sau zugrăvite oricum. Există un canon de lucrare şi 
zugrăvire a lor. Sf. Cruce poate fi reprezentată prin 
pictarea sau sculptarea în relief a Mântuitorului. Căci Sf. 
Cruce vorbeşte întâi despre pătimirea Domnului și jertfa 
Lui. 


Putem folosi și cruci care nu au reprezentat chipul 
Mântuitorului, dar acestea trebuie să aibă pe ele 
inscripţionat numele Său: IC HC şi NIKA. Sau se poate 
scrie simplu INRI, cum era scris pe tăbliţa de deasupra Sf. 
Cruci, adică „lisus Nazarineanul, Regele iudeilor”. Astfel, 
vom şti că este crucea Lui. 


Reprezentarea Mântuitorului pe Cruce sau în icoane 
trebuie să respecte canonul de facere a acesteia. În 
Biserica Ortodoxă nu se îngăduie reprezentarea 


tridimensională a persoanelor, ci doar cea 
bidimensională, altfel se frânge rostul icoanei sau al 
crucii. Astfel, nu se acceptă reprezentarea sub forma 
statuilor pentru că statuile desfigurează rostul 
reprezentării şi îl coboară la un mod extrem de 
grosier de înţelegere. 





Chipurile din icoane sau de pe cruci trebuie să respecte 
perspectiva inversă, iar nu cea directă pe care o au 
tablourile și în care simţi că te afunzi în ceea ce priveşti, 
ca într-o fântână. În icoane şi pe cruce se respectă 
perspectiva inversă, care poate fi împlinită numai de 
canonul iconic, prin care persoana reprezentată vine spre 
cel care priveşte. 


Atâta vreme cât catolicii nu s-au rupt de Biserica 
dreptslăvitoare, nu au avut statui. După ruperea din 1054 
au pierdut încet-încet canonul icoanei şi al crucii. Astfel 
apar statui în bisericile lor. Acest lucru este nefolositor 
nouă pentru închinare. 





CALENDARUL MĂRTURISITORILOR 


OMUL RUGĂCIUNII — 


Mărturisitorul CONSTANTIN PILLAT 
(6 decembrie 1975) 


Majoritatea dintre noi nu știm ce înseamnă să te naști 
într-o familie celebră şi bogată, cu câteva generaţii de 
înaintaşi care şi-au lăsat puternic amprenta în istoria și 
cultura românească. Și nici nu ştim cum este să fii prigonit 
pentru că faci parte dintr-un astfel de neam. Poate ne-am 
gândi că este mult mai greu decât pentru cineva simplu, 
că omul obişnuit cu mult bine nu poate face faţă lipsurilor, 
umilinţelor, bătăilor... Şi totuşi... 


Săptămâna aceasta se împlinesc 45 de ani de când a 
adormit în Domnul un astfel de om, urmașul familiei 
Brătianu. Sau să spunem mai bine — fiul celebrului scriitor 
Ion Pillat? Sau mai bine — asistentul cel plin de promisiuni 
culturale al lui George Călinescu? Nimic din toate acestea, 
căci umbră şi vis sunt. Dar ceea ce a rămas în urma lui 
Constantin (Dinu) Pillat este chipul unui om al rugăciunii. 


